section_heading: Ustroj rada i način odlučivanja
paragraph_text: Odlučivanje kvalificiranom većinom postavljeno je kao redovan način odlučivanja. Sve odluke donose se većinom nazočnih zastupnika, s tim da mora biti prisutna jedna trećina zastupnika iz svakog entiteta. Ako se to ne dogodi, predsjedatelj i dva dopredsjedatelja se sastaju kao povjerenstvo i pokušavaju ishoditi suglasnost u roku od tri dana nakon glasovanja. Ako ti napori propadnu, dolazi do ponovnog glasovanja u domu. Odluka se usvaja ako za nju glasuje većina nazočnih zastupnika, sa zahtjevom da protiv donošenja odluke ne smiju biti dvije trećine ili više zastupnika iz jednog entiteta.<ref>Miljko, 2006., str. 241. - 242.